open-index/open-wikipedia-markdown huggingface dataset:
שארלוט הופ

**שארלוט הופ** (באנגלית: **Charlotte Hope**; נולדה ב-15 באוקטובר 1990) היא שחקנית אנגלייה. הופ ידועה בעיקר מהופעותיה בתפקיד מירנדה בסדרת הדרמה "משחקי הכס" של HBO, בתפקיד קתרין מאראגון בדרמה ההיסטורית של ערוץ Starz "הנסיכה הספרדייה", פיליפה הוקינג בסרט הביוגרפי על סטיבן הוקינג "התאוריה של הכול", ובתפקיד האחות ויקטוריה בסרט האימה העל-טבעי "הנזירה".

## ביוגרפיה
הופ נולדה בסולסברי שבווילטשייר. היא למדה צרפתית וספרדית באוניברסיטת אוקספורד. במהלך הלימודים מצאה סוכן, והחלה לשחק באופן מקצועי. תפקידה הראשון בקולנוע היה בסרט המוזיקלי "עלובי החיים" בתפקיד אישה בבית חרושת.

ב-2013 החלה הופ לגלם את דמותה של מירנדה, אהובתו הסדיסטית של רמזי בולטון, בסדרת הפנטזיה של HBO "משחקי הכס". היא המשיכה לשחק בתפקיד זה עד שהדמות מתה במהלך העונה החמישית, וגופתה התגלתה בתחילת העונה השישית. ב-2014 כיכבה בתפקיד אורח בעונה השנייה של הסדרה "המוסקטרים", וגילמה את שארלוט מלנדורף. באותה שנה הופיעה בסרט "התאוריה של הכול" בתפקיד פיליפה הוקינג, אחותו הצעירה של סטיבן הוקינג. ב-2015 שיחקה בתפקיד ראשי בסרט הפשע "North v South" בתפקיד וילו קלארק. עוד באותה שנה, הופיעה הופ בווידאו קליפ של השיר "Beautiful to Me" של אולי מארס.

ב-2016 הופיעה הופ בדרמה הרומנטית ביוגרפית "הממלכה המאוחדת", ובסרט "בעלי ברית". ב-2017 שיחקה בתפקיד משנה בסרט הדרמה "Three Christs". ב-2018 כיכבה בסרט האימה "הנזירה".

בתיאטרון הופיעה הופ במחזות כגון "Buried Child" משנת 2016. ב-2017 שיחקה בתפקיד זארה במחזה "אלביון" שהועלה בתיאטרון אלמיידה. ב-2018 גילמה את אימו של ד"ר מייקלס במחזה "Good for Otto" עם להקת התיאטרון The New Group.

במרץ 2018 לוהקה הופ לתפקיד הראשי בסדרת הדרמה של ערוץ Starz "הנסיכה הספרדייה", לגלם את קתרין מאראגון. הסדרה היא סדרת המשך של "מלכה לבנה" ו"נסיכה לבנה".

בינואר 2020 הופיעה הופ בתפקיד אנאבל קונורס בעונה השנייה של הסדרה "בנקרופט" לצדה של שרה פאריש.

## פילמוגרפיה
### קולנוע

### טלוויזיה

### משחקי וידאו

## תפקידים בתיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:אנגליות שנולדו ב-1990
קטגוריה:אנגלים שנולדו ב-1990
פלקסיטריאניזם

260px|ממוזער|דוגמה לארוחה בה כמות הבשר מהווה חלק קטן יחסית מכמות האוכל הנצרכת. אנשים רבים שמקפידים על תזונה זו אוכלים מנות בשריות פחות משלוש פעמים בשבוע
**פלקסיטריאניזם** (באנגלית: **Flexitarianism**, הלחם של המילים flexible [גמישות] ו-vegetarianism [צמחונות]), המכונה גם **צמחונות למחצה** (באנגלית: **Semi-vegetarianism**), הוא אורח חיים תזונתי הכרוך בעיקר באכילת מאכלים צמחוניים כאשר בשרים ודגים נאכלים בכמויות מוגבלות.

בשנת 2003 בחרה האגודה האמריקאית לדיאלקטים  במילה "פלקסיטריאניזם" כמילה השימושית ביותר לאותה השנה.

אנשים שמקפידים על דיאטה זו עושים זאת לרוב מסיבות בריאותיות, כולל להימנע מלחלות במחלות לב, בסוכרת או בשבץ מוחי, אך גם על מנת לוודא שהם יצרכו מספיק חומצות אמינו חיוניות, ויטמינים (B12) ומינרלים.
## ראו גם
*יום שני ללא בשר
## קישורים חיצוניים
*  מיקי חיימוביץ', בואו נדבר על הפרה שבחדר, אוניברסיטת תל אביב, 23 באפריל 2023
## הערות שוליים

*
קטגוריה:דיאטות
קטגוריה:צמחונות
פראז'נה פרמיטה

**פראז'ניה פרמיטה** (בסנסקריט: **Prajñāpāramitā**) או **פאניה פרמי** כפי שמבוטא בפאלי הוא מושג מרכזי בזרם המהאיאנה הבודהיסטי, ומשמעותו המילולית היא "שלמות החוכמה הנעלה/הנשגבת" והוא אחד מסדרה של מושגים המכונים פרמיטה. חוכמה זו מתוארת בסדרת כתבים (סוטרות), שמטרתה להביא לידי שלמות את תפישת המציאות כפי שהיא. מבין שלושת סימני הקיום המתארים את טבען של כל התופעות, היא שמה דגש מיוחד על **עקרון הריקות** (בסנסקריט: שונייטא), ועל היעדר מהות פנימית עצמאית. לימוד ותרגול שלמות החוכמה מהווים גורם מוביל בדרכו של הבודהיסטווה, החותר להארה במטרה לשחרר מסבל ("דוקהה") את כל היצורים החיים. שלמות החוכמה מתוארת בתמציתיות בסוטרת היהלום ובסוטרת הלב.

## לקריאה נוספת
* יובל אידו טל, **בודהיזם: מבוא קצר**, הוצאת מפה / אוניברסיטת תל אביב, 2006
*צ'וני דרפקה שדרופ, **פיצוח הצופן של הריקות**, מתרגמים: אריה ודבורה צביאלי, הוצאת לב הדהרמה, 2009

## קישורים חיצוניים

* סוטרת הלב של שלמות החוכמה, מתרגם: עודד רז, "המיינד מואר"
* סוטרת הלב, מתרגמת: לאמה דבורה הלה
* סוטרת הלב, מתרגמת: ענת צחור, באתר, "בודהיזם בישראל"
* Heart Sutra (אנגלית וסנסקריט), תרגום: זואיו ה. אינגאקי
* 

## הערות שוליים

2020 02
קטגוריה:בודהיזם: מהאיאנה
מזון-על

[300px|ממוזער|במהלך העשור השני של המאה ה-21 גדלה הכמות הנצרכת של [אבוקדו ברחבי העולם באופן מהותי, בין היתר כתוצאה מכך שהמוצר שווק כ"מזון-על".]]
**מזון-על** (באנגלית: **Superfood**) הוא מונח שיווקי, המשמש לתיאור מזונות מסוימים, ומייחס להם יתרונות לבריאות האדם הנובעים מכך שהם בעלי צפיפות תזונתית גבוהה . המונח הפך נפוץ במהלך העשור הראשון של המאה ה-21.

אין שום בסיס מדעי המאפשר לקבוע אם מזונות מסוימים נכללים בקטגוריה זו או לא, ועל כן ישנה במדעי התזונה והרפואה ספקנות רבה לגבי עצם המושג. באיחוד האירופי נקבע כי החל מ-1 ביולי 2007 אסור לשווק מוצרים כמזונות-על, אלא אם ניתן לספק הוכחות המתבססות על מחקר מדעי מהימן התומכות בקביעה זו.

כמזון-על משווקים למשל סוגים שונים של כרוב, אגוזים, פירות יער, מיקרו-ירוקים ועוד.

## דוגמאות
* אוכמניות - נחשבות בקרב רבים למזון-על, מכיוון שהן מכילות כמויות משמעותיות של נוגדי חמצון, פיטוכימיקלים, ויטמין C, ואשלגן, אשר לפי ההערכה מספקים יתרונות בריאותיים.
* חסה עם עריכה גנטית.

## קישורים חיצוניים
*
*
## הערות שוליים

קטגוריה:תזונה
קטגוריה:פסאודו-מדע
הר ברנהאם (ארץ מרי בירד)

**הר ברנהאם** (באנגלית: **Mount Burnham**) הוא הר בהרי קלארק, ברכסי פורד, בארץ מרי בירד, שבאנטארקטיקה.

ההר ממוקם 3 קילומטרים צפונית להר ואן וולקנברג.

גובהו של ההר 1,170 מטרים מעל פני הים; והוא ההר ה-3,706 בגובהו באנטארקטיקה.

## היסטוריה
### גילוי ומיפוי ההר

ההר התגלה בשנת 1940 בטיסות תצפית שיצאו מבסיס וסט (West Base) של השירות האנטארקטי של ארצות הברית.

### מקור השם

ההר נקרא על שמו של גאי ברנהאם (Guy Burnham), קרטוגרף בבית הספר לגאוגרפיה באוניברסיטת קלארק בווסטר במדינת מסצ'וסטס שבארצות הברית.

## קישורים חיצוניים
* הר ברנהאם באתר הסקר הגאולוגי של ארצות הברית
* הר ברנהאם באתר הגאזט האנטארקטי המשווה SCAR של ממשלת אוסטרליה

## הערות שוליים

ברנהאם
ברנהאם
Mary J. Blige & Friends

**Mary J. Blige & Friends** (בעברית: **מרי ג'יי בלייג' וחברים**) הוא אלבום אוסף של הזמרת האמריקאית מרי ג'יי בלייג'. האלבום יצא ב-31 באוקטובר 2006 על ידי חברת התקליטים גפן רקורדס. אלבום זה כולל שירים שהקליטה בלייג' בעברה בהם מתארחים אמנים כמו סטינג, אלטון ג'ון, רובין ת'יק. או גרסאות כיסוי לשירים ידועים. האלבום יצא אקסקלוסיבית ברשת החנויות Circuit City והוא כולל גם כבונוס DVD ביוגרפי המסכם בקצרה עד לאותה תקופה את הקריירה של בלייג' עם סצנות מאחורי הקלעים לצילומים של חלק מהקליפים שלה, ראיונות והופעות חיות עם מספר שירים.

## רשימת רצועות

## מיקומי שיא

## קישורים חיצוניים

קטגוריה:אלבומי מרי ג'יי בלייג'
הר ברנהאם (ארץ אואטס)

**הר ברנהם** (באנגלית: **Mount Burnham**) הוא הר הבולט מהמרדות המערביים של רכס דניאלס, בארץ אואטס שבאנטארקטיקה.

ההר ממוקם 10 קילומטרים דרומית להר ביג ברד'ר שבהרי USARP.

גובהו של ההר 2,810 מטרים מעל פני הים; והוא ההר ה-432 בגובהו באנטארקטיקה.

## היסטוריה
### גילוי ומיפוי ההר

ההר התגלה ומופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של ג'יימס ב. ברנהאם (James B. Burnham), שהיה פיזיקאי חוקר יונוספרה, בתחנת הקוטב הדרומי בחורף האוסטרלי של שנת 1958 ובחורף האוסטרלי של שנת 1961.

## קישורים חיצוניים
* הר ברנהאם באתר הסקר הגאולוגי של ארצות הברית
* הר ברנהאם באתר הגאזט האנטארקטי של ממשלת ניו זילנד
* הר ברנהאם באתר הגאזט האנטארקטי של ממשלת אוסטרליה
* הר ברנהאם באתר הגאזט האנטארקטי המשווה SCAR של ממשלת אוסטרליה
* הר ברנהאם באתר peakbagger

## הערות שוליים

ברנהאם
זירעון (בוטניקה)

ממוזער|שמאל|זירעוני תות השדה
**זֵרְעוֹן** (באנגלית: **Achene**) הוא סוג של פרי יבש פשוט המיוצר על ידי מינים רבים של בעלי פרחים. זירעונים הם חד-שחלתיים (נוצרים מעלה שחלה אחד) ולא נפתחים (הם אינם נפתחים בבגרותם).
זירעונים מכילים זרע אחד שממלא את הפרי כמעט עד לדופן הפרי, אך אינו צמוד אליה. במינים רבים, מה שקרוי "זרע" בשפת היום-יום הוא למעשה זירעון. המראה דמוי-הזרע של הזירעון נובע מנוקשות דופן הפרי שעוטף את הזרע הבודד בקרבה כזו עד שנראה כמעטה הזרע.

הפרי של צמחים ממשפחת המורכבים דומה מאוד לזירעון, ולעיתים גם מכונה זירעון, אף על פי שהוא נוצר משחלה תחתית מורכבת (עם תא שחלה אחד).

## דוגמאות
הפירות של הנורית, הכוסמת, הכרוויה, הקינואה, הירבוז, והקנאביס הם זירעונים.

הזירעונים של תות השדה לפעמים נחשבים בטעות לזרעים. תות השדה הוא פרי מורכב, שמקבץ זירעונים בצידו החיצוני, והחלק הנאכל הוא המצעית ולא רק הזירעונים (הפירות האמתיים).

ורד מניב מקבץ של זירעונים העטופים בגביע הפרח.

## גרסאות

זירעון מכונף כמו זה של האדר נקרא כנפית (samara).

לכמה זירעונים יש מבני-עזר דמויי-שיער הגורמים להם להינשא ברוח. הטיפוס הזה מכונה יחידת הפצה (diaspore ).

 הוא סוג של פרי הקרוב לזירעון אך שונה בכך שדופן הפרי מאוחה למעטה הזרע הדק.

נֹאדוֹן (utricle) דומה לזירעון, אך הפרי הוא כעין שלפוחית או מנופח.



## גלריה
מגוון זירעונים שונים:


קובץ:Acer buergerianum seeds.jpg|כנפית של אדר ברגרינאום, זירעון עם מבנים דמויי כנף.
קובץ:Pulsatilla alpina fruit.JPG|תא ההפצה של פולסטילה (*Coreopsis tinctoria*) ממשפחת הנוריתיים. נישא ברוח כזירעון בודד או כמקבץ זירעונים. לזירעונים טפולות ארוכות-שיער שמתפתחות מעמוד העלי של הפרח.
קובץ:Coreopsis tinctoria cultivar Uptick Cream and Red 12.JPG|*Coreopsis tinctoria* בארבעה שלבי תפרחת. שני זירעונים בגוני חום-אדמדם.
קובץ:Coreopsis tinctoria cultivar Uptick Cream and Red 13-achenes.jpg|היווצרות זירעונים עם קמילת הפרח במין *Coreopsis tinctoria*.
קובץ:Combretum_zeyheri_MS2011ZA425.jpg|כנפית של *Combretum zeyheri*, זירעון עם מבנים דמויי כנף.


## קישורים חיצוניים

* 

## הערות שוליים

קטגוריה:מורפולוגיה של פירות
בריליאנס H530

**בריליאנס H530** (בסינית: **中华H530**', באנגלית: **Brilliance H530**) היא מכונית משפחתית גדולה, המוגדרת מכונית קומפקטית, מתוצרת יצרנית הרכב הסינית **Brilliance Auto**  (שם רשמי: **HuaChen Group Auto Holding Co., Ltd**) אשר מיוצרת בסין משנת 2011. בנוסף מיוצר הדגם במצרים  באמצעות **Bavarian Auto Group**  משנת 2011.

## בריליאנס H530

* אחריות יצרן בסין: 3 שנים / 60,000 ק"מ.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* קיבולת מכל דלק - 55 ליטר.
* צמיגים : 195 / 65 R15.
* מחיר היחידה נע בין 79,800–125,800 רנמינבי (2011, בסין).
* באפריל 2014 עבר הדגם מתיחת פנים ומחירו הופחת.
* מחיר היחידה נע בין 65,000–95,000 רנמינבי (2014, בסין).

## תמונות

קובץ:Brilliance H530 China 2014-04-28.jpg | "בריליאנס H530"
קובץ: Brilliance H530 prefacelift rear.jpg| "בריליאנס H530"
קובץ:Brilliance H530 China 2012-05-20.JPG | "בריליאנס H530"
קובץ: Brilliance H530 China 2014-05-01.jpg| "בריליאנס H530"
קובץ: Brilliance H530 China 2013-03-04.JPG| "בריליאנס H530"
קובץ:Brilliance H530 rear view China.jpg | "בריליאנס H530"


## ראו גם
* בריליאנס H330
* בריליאנס BC3
* בריליאנס V5
* בריליאנס V6
* בריליאנס V7

## קישורים חיצוניים
* 

* 
* 

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-2011
קטגוריה:כלי רכב המיוצרים בסין
קטגוריה:כלי רכב המורכבים במצרים
H530
הלמוט מרקו

**הלמוט מרקו** (בגרמנית: **Helmut Marko**, נולד ב-27 באפריל 1943) הוא יועץ מקצועי של קבוצות המרוצים של חברת רד בול (רד בול רייסינג ורייסינג בולס) וראש התוכנית לפיתוח נהגים צעירים של רד בול. בעבר היה נהג מרוצים והתחרה בפורמולה 1 ובמרוץ 24 השעות של לה מאן.

## קריירת מרוצים
מרקו נולד בגראץ, אוסטריה. בילדותו למד בכיתה אחת עם יוכן רינדט, שזכה באליפות הפורמולה 1 בעונת 1970. בשנת 1967 הוענק לו תואר דוקטור במשפטיםבמהלך העונות 1971 ו-1972 התחרה במספר מרוצי גרנד פרי, אך לא צבר נקודות. במרוצי סיבולת הוא הגיע להישגים טובים יותר עם ניצחון במרוץ 24 השעות של לה מאן בשנת 1971  כשהוא נוהג בפורשה 917K יחד עם חייס ואן לנה. במהלך המרוץ קבעו השניים מרחק שיא של 5,335.313 ק"מ, הישג שהחזיק מעמד עד לשנת 2010.

בשנת 1972 קבע את זמן ההקפה המהירה ביותר במרוץ טארגה פלוריו. הוא הצליח לצמצם את הפער מהמוביל ביותר משתי דקות וסיים את המרוץ במקום השני בפער של 17 שניות בלבד אחרי המנצח. שבועות לאחר מכן, במהלך גרנד פרי צרפת, נפגע בעינו מאבן שניתזה על ידי מכוניתו של אמרסון פיטיפלדי. האבן ניקבה את מגן הקסדה וגרמה לאיבוד הראיה בעין שמאל, פציעה שסיימה עבור מרקו את קריירת המרוצים.

## לאחר הפרישה
מרקו הוא הבעלים של 2 מלונות בגראץ. שימש כמנהלם של נהגי המרוצים גרהרד ברגר וקארל וונדלינגר. בשנת 1989 הקים את קבוצת RSM שהתחרתה בפורמולה 3 ובפורמולה 3000. בשנת 1999 מונה לאחראי על תוכנית הפיתוח לנהגים צעירים של רד בול, במקביל שינה את שם קבוצתו לרד בול ג'וניור. מאז שנת 2005 שימש כיועץ לקבוצות המרוצים של רד בול (רד בול רייסינג ורייסינג בולס). במהלך אותן שנים 17 נהגים, בוגרי תוכנית הפיתוח, קיבלו מקום באליפות הפורמולה 1. בסיום עונת 2025 הודיעה הקבוצה על סיום עבודתו של מרקו בסיום השנה.

## קישורים חיצוניים

## הערות שוליים

קטגוריה:נהגי מכוניות מרוץ אוסטרים
קטגוריה:רד בול
קטגוריה:אוסטרים שנולדו ב-1943
יחסי טורקיה–טורקמניסטן

**יחסי טורקיה–טורקמניסטן** (בטורקית: **Türkiye-Türkmenistan ilişkileri**, ברוסית: **Туркмено-турецкие отношения**, בטורקמנית: **Türkiýe-Türkmenistan gatnaşyklary
**) הם יחסי החוץ בין '''הרפובליקה הטורקית''' ובין **[[טורקמניסטן]]**.

## היסטוריה
טורקיה הייתה המדינה הראשונה בעולם שהכירה בעצמאותה של טורקמניסטן בתקופה של התפרקות ברית המועצות והמדינה הראשונה שפתחה שגרירות במדינה החדשה. טורקמניסטן מחזיקה בטורקיה שגרירות באנקרה וקונסוליה הכללית באיסטנבול. שתי המדינות הם חברות מלאות של הארגון לשיתוף פעולה כלכלי, הארגון לשיתוף פעולה אסלאמי, הארגון הבינלאומי לתרבות טורקית והארגון לביטחון ולשיתוף פעולה באירופה. שתי המדינות חולקות קשרי תרבות קרובים. שתיהן בעלות אוכלוסייה שרובה מוסלמים סונים, הן בעיקר מאוכלסות על ידי עמים טורקיים; השפות טורקית וטורקמנית שייכות לקבוצת שפות טורקיות. טורקיה היא אחת מ-47 מדינות בעולם, שבהן מחזיקי דרכון טורקמני יכולים לבקר בלי ויזה.

## יחסים כלכליים
רשת הסחר בין שתי המדינות ב-2009 הייתה 1.6 מיליארד דולר מספר זה היווה 52% גידול משנת 2008. באותו הזמן טורקיה הייתה שותפת הסחר השני בגודלה עבור טורקמניסטן. ב-2013 יותר מ-600 חברות טורקיות היו מושקעות מעל 1,270 פרויקטים שכ-1,200 מהם היו בערך הכולל של 15 מיליארד דולר. הגדלת שיתוף הפעולה הכלכלי בין שתי המדינות הפכה את טורקמניסטן, לשותפה הראשונה של טורקיה במרכז אסיה, במספר הפרויקטים המיושמים.

## הערות שוליים

קטגוריה:ערכים ללא קטגוריות פיזיות - יחסי חוץ
עידן כהן (כדורגלן)

**עידן כהן** (נולד ב-6 ביוני 1996) הוא כדורגלן ישראלי המשחק בעמדת המגן הימני בהפועל פתח תקווה.

## קריירה
כהן נולד למשפחה ישראלית בארצות הברית, וכשהיה בן שנתיים עבר עם משפחתו לדרום תל אביב. כעבור שש שנים עברה המשפחה לניו יורק, וכשהיה בן 11 חזר לישראל וגדל ברמת חן. הוא החל לשחק כדורגל בקבוצות הילדים של הכח עמידר רמת גן, ובגיל 14 הצטרף למחלקת הנוער של הפעל תל אביב. בשנת 2015 זכה בגביע המדינה עם קבוצת הנוער של המועדון, ולאחר מכן הושאל להפועל ראשון לציון. ב-21 באוגוסט 2015 ערך את הופעת הבכורה שלו בקריירה, בניצחון 1–3 על הפועל נצרת עילית, ובסך הכול בעונת 2015/2016 ערך עשר הופעות בליגה הלאומית. בעונת 2016/2017 הושאל לבית"ר תל אביב רמלה, במדיה ערך 19 הופעות בליגה הלאומית.

ב-1 ביוני 2017 חזר להפועל תל אביב, לאחר שירדה לליגה הלאומית. ב-3 באוגוסט 2017 ערך את הופעת הבכורה שלו בקבוצה הבוגרת של המועדון, כשפתח בהרכב במשחק מול הפועל רמת גן בגביע הטוטו. חמישה ימים לאחר מכן כבש את שער הבכורה שלו בקריירה, בניצחון 1–4 על הפועל בני לוד בגביע הטוטו. בליגה כבש שער אחד ב-27 הופעות בעונת 2017/2018, ובסופה העפיל עם הקבוצה בחזרה לליגת העל.

במחזור הפתיחה של עונת 2018/2019 ערך את הופעת הבכורה שלו בליגת העל, בהפסד 1–2 להפועל חדרה. ב-29 באוקטובר 2018 כבש את שער הבכורה שלו בליגת העל, בהפסד 1–2 למכבי חיפה, ואת העונה הוא סיים עם שני שערים ב-28 הופעות ליגה. בעונת 2019/2020 ערך 16 הופעות בליגת העל והעפיל עם הקבוצה לפלייאוף העליון ולחצי גמר גביע המדינה, אך לאחר דחיית משחקי הליגה בעקבות מגפת הקורונה הסתיים חוזהו והוא שוחרר מהמועדון.

ב-4 בספטמבר 2020 חתם בקבוצת הרטפורד אתלטיק מהרטפורד בירת קונטיקט, אשר מתמודדת בליגת ה-USL, הליגה השנייה בחשיבותה בארצות הברית.

ב-23 ביוני 2021 חתם בקבוצת הפועל רמת גן מהליגה הלאומית. ב-21 ביולי 2022 חתם במכבי פתח תקווה.בסיום העונה העפיל עם הקבוצה לליגת העל.

ב-18 בינואר 2024 חתם בהפועל ניר רמת השרון.

בפברואר 2025 חתם בהפועל פתח תקווה.בסיום העונה העפיל עם הקבוצה לליגת העל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:רמת גן: כדורגלנים
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:כדורגלני בית"ר תל אביב רמלה
קטגוריה:כדורגלני מכבי פתח תקווה
קטגוריה:כדורגלני הפועל רמת גן
קטגוריה:כדורגלני הפועל רמת השרון
קטגוריה:כדורגלני הפועל פתח תקווה
קטגוריה:כדורגלנים ישראלים בארצות הברית
קטגוריה:ישראלים שנולדו ב-1996
בריליאנס BC3

**בריליאנס BC3** (באנגלית: **Brilliance BC3**, קרויה גם בסין: **Brilliance M3**, קרויה במצרים: **Brilliance Kouper**, קרויה בגרמניה **BC3 GT**) היא מכונית ספורט, המוגדרת קופה, מתוצרת יצרנית הרכב הסינית **Brilliance Auto**  (שם רשמי: **HuaChen Group Auto Holding Co., Ltd**) אשר יוצרה בסין בין השנים 2007–2011. בנוסף הורכב הדגם במצרים באמצעות **Bavarian Auto Group**  ובגרמניה באמצעות BMW.

## "בריליאנס BC3"
* 3 דלתות קופה - האצ'בק.
* מנוע קדמי.
* מנוע בנזין.
* סוג הנעה: הנעה קדמית.
* בשנת 2009 יוצרו 1,300 יחידות בסין.
* בשנת 2010 יוצרו 845 יחידות בסין.
* מחיר היחידה בסין בשנת 2008 נע בין 128,900–182,800 רנמינבי.

## תמונות

קובץ:Brilliance BC3 001.jpg | "בריליאנס BC3"
קובץ:Brilliance BC3 002.jpg | "בריליאנס BC3"
קובץ:Brilliance BC3 1.8 T Heck.JPG| "בריליאנס BC3"
קובץ:Brilliance BC3 Coupé (14452409716).jpg| "בריליאנס BC3"
קובץ:Brilliance BC3 yellow.jpg| "בריליאנס BC3"
קובץ:Brilliance BC3 yellow Heck.jpg| "בריליאנס BC3"
קובץ:Brilliance BC3.jpg| "בריליאנס BC3"
קובץ:Brilliance bc3.JPG| "בריליאנס BC3", מבט ללוח מחוונים


## ראו גם
* בריליאנס H330
* בריליאנס H530
* בריליאנס V5 
* בריליאנס V6

## קישורים חיצוניים

* 
* "בריליאנס M3" אתר היצרן

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2007
קטגוריה:כלי רכב המיוצרים בסין
קטגוריה:כלי רכב המורכבים במצרים
קטגוריה:כלי רכב המורכבים בגרמניה
BC3
יחסי ברזיל – קוריאה הדרומית

**יחסי ברזיל–קוריאה הדרומית** הם היחסים הדו-צדדיים בין ברזיל לבין קוריאה הדרומית.

לדברי סקר ה-BBC World Service, 68% מאזרחי דרום קוריאה רואים את השפעת ברזיל באופן חיובי, ו-19% רואים זאת באופן שלילי, התפיסה החיובית ביותר של ברזיל מכל מדינות אסיה.

## היסטוריה
היחסים הפוליטיים של ברזיל עם קוריאה הדרומית החלו ביוני 1949, אז הכירה ברזיל רשמית בקוריאה הדרומית. ברזיל הייתה המדינה השמינית בעולם והאמריקאית הלטינית השנייה (הראשונה הייתה צ'ילה) שהעניקה הכרה זו.

היחסים הדיפלומטיים בין המדינות כוננו בשנת 1959. אף על פי שברזיל הקימה את שגרירותה בסיאול בשנת 1965, היחסים, באופן כללי, נותרו ברמות נמוכות מאוד. בשנת 1989 נחתם בברזיליה תזכיר שמטרתו להקים ועדה משותפת שתדון ולטפח שיתופי פעולה גדולים יותר בין שתי המדינות בשנות ה-90.

שר החוץ הברזילאי, פרנסיסקו רסק, ביקר בסיאול באוגוסט 1991, הביקור הברזילאי הראשון ברמת השרים, וחתם על הסכם מסגרת לשיתוף פעולה מדעי וטכנולוגי. באותה שנה, ברזיל תמכה ומילאה תפקיד מוביל בתהליך הצטרפותה של דרום קוריאה (וגם זו של צפון קוריאה) לאו"ם.

## נציגויות דיפלומטיות
ברזיל מחזיקה בקוריאה הדרומית שגרירות בסיאול, ואילו קוריאה הדרומית מחזיקה בברזיל שגרירות בברזיליה.

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי פפואה גינאה החדשה – רוסיה

**יחסי פפואה גינאה החדשה–רוסיה** הם היחסים הדיפלומטיים בין **[[פפואה גינאה החדשה|המדינה העצמאית של פפואה גינאה החדשה]]** לבין **[[רוסיה|הפדרציה הרוסית]]**.

## היחסים בין המדינות
פגישה עסקית תחת הכותרת "רוסיה - פפואה גינאה החדשה: פרספקטיבות של שיתוף פעולה" נערכה ב-13 במאי 2019, בפורט מורסבי, פפואה גינאה החדשה, שאורגנה על ידי קרן מיקלו-מקלאי בתמיכת משרד החוץ של הפדרציה הרוסית, לשכת המסחר והתעשייה של פורט מורסבי, חברת "מקליי השקעות", בהשתתפות קהילת העסקים של פפואה גינאה החדשה.

את הפגישה פתח מנהל קרן מיקלו-מקלאי לשימור מורשת אתנוקולטורלית, ניקולאי מיקלו-מקלאי, שהדגיש את המשמעות ההיסטורית של אירוע זה המסמן שלב חדש ביחסים הכלכליים הדו-צדדיים בין שתי המדינות שלנו. לאחר מכן הוא נתן את הבמה לשגרירת רוסיה, ליודמילה וורוביבה, שהצביעה על הדברים הבאים: פסגת ה-APEC שהתקיימה בנובמבר 2018 הייתה הצלחה גדולה. במסגרת הפסגה התקיימו מספר שיחות מהותיות בהן משתתפים התלבטו בסוגיות רלוונטיות. השגרירה הודתה לניקולאי מיקלו-מקלאי על אירוח הפגישה והמאמצים הנמרצים לחיזוק השותפות בפפואה גינאה החדשה.
כמו כן היא ציינה שהמדינות מקדמות את סדר היום המשותף על בסיס יציב ומתקדם, והפגישה הזו מייצגת תוצאה של הסכמים קודמים. השגרירה הפנתה את תשומת הלב לעובדה שהעבודה להקלה על הפטור ההדדי מדרישות הוויזה בעיצומה, מה שאמור להגביר את זרם התיירים מרוסיה. פפואה גינאה החדשה היא מדינה שיש לה פוטנציאל כלכלי עצום, והיא אחת היצואניות המובילות של תה, קפה, תבלינים, פירות ים ופולי קקאו.
בנוגע לתחום החינוכי וההומניטרי, קיימים כבר יעדים מסוימים שאנו מוכנים לפעול עליהם: היינו, תוכניות חילופי סטודנטים אשר יאפשרו לסטודנטים של PNG ללמוד ברוסיה, ובניית בית חולים במאדנג.

## נציגויות דיפלומטיות
רוסיה מחזיקה בפפואה ניו גינאה קונסוליה כללית בפורט מורסבי, ואילו פפואה ניו גינאה אינה מיוצגת כלל ברוסיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מסת עצם

**מסת עצם** (Bone mass) היא מדד מורכב של גודל העצם וצפיפות מינרלים, והיא דטרמיננטה של חוזק העצם נרכש במהלך צמיחת השלד ופיתוחו. למרות שעד 85% של מסת העצם היא תורשתיות, פולימריות גנטיות יכולה להסביר רק חלק קטן של וריאציות במסת העצם אצל אנשים בריאים. מחקרים שנעשו על קוסמונאוטים ואסטרונאוטים שבילו חודשים רבים בתחנת החלל מיר גילו כי מטיילים בחלל יכולים לאבד בממוצע 1–2 אחוזים ממסת העצם בכל חודש.

אסטרונאוטים אינם היחידים שחוששים מאובדן עצם. לפחות 10 מיליון בני אדם סובלים מאובדן עצם בארצות הברית ומספרים לא מספרים ברחבי העולם - זה נקרא אוסטאופורוזיס. נשים לאחר גיל המעבר מועדות במיוחד לאוסטיאופורוזיס, אך אינן לבד. רובנו חולים במחלה ככל שאנו מתבגרים, כולל גברים. החוקרים מקווים שפתרון חידת אובדן העצם בחלל יגלה רמזים חשובים לגורמים לאוסטאופורוזי (והפרעות עצם אחרות) ממש כאן על כדור הארץ.

עובדי החלל חווים בדרך כלל אובדן עצם בחצי התחתון של גופם, בעיקר בחוליות המותניות ובעצמות הרגליים. ירידה במסת העצם גם מעוררת עלייה ברמות הסידן דם, מה שמעלה את הסיכון אבנים בכליות.

חוקרים חושדים כי גורם השורש לאובדן העצם בחלל הוא חוסר משקל.
חלק מהסכנות ברורות: ואקום קשה, קור עז ופריצות קרינה בלתי צפויות.

סכנות אחרות בולטות פחות. ההשפעות של חוסר משקל ממושך על גוף האדם, למשל, יכולות להיות איטיות ועדינות - ובכל זאת מסוכנות לא פחות אם אסטרונאוטים לא מצליחים לנקוט אמצעי זהירות נאותים.

אובדן מסת העצם שאנשים רבים חווים בחלל עלול בסופו של דבר להחליש את העצם וכך להיווצר בעיות כאשר האדם חוזר לסביבה נושאת משקל, כמו כדור הארץ או מאדים. תמונה באדיבות מרכז החלל ג'ונסון של נאס"א "עוצמתו זו הביאה את נאס"א לשקול אובדן עצם כסיכון מובנה לטיסות חלל מורחבות", אומר ד"ר ג'יי שפירו, ראש צוות מחקרי עצמות במכון הלאומי לחקר הביו-רפואה לחלל.

## ראו גם
* מסת עצם ושריר בחלל

## קישורים חיצוניים

* 

## הערות שוליים

קטגוריה:מערכת השלד
לונה 1

**לונה 1** (ברוסית: **Луна-1**) הייתה הגשושית הסובייטית הראשונה בתוכנית לונה אשר נשלחה לעבר הירח (שמה המקורי של החללית היה מכתה).

שיגורה של לונה 1 נעשה לציון הקונגרס ה־25 של המפלגה הקומוניסטית של ברית המועצות ב־27 בינואר.

לונה 1 שוגרה ב־2 בינואר 1959 ומטרותיה היו לפגוע בקו המשווה של הירח 60 שעות לאחר השיגור, ולשדר לכדור הארץ מידע שנאסף במשך הטיסה.

משקל הגשושית היה 1833 ק"ג, כאשר 361 ק"ג מתוכו שקל תא המכשירים.

הגשושית נעה במהירות של 40,000 קמ"ש.

בשל סטייה זעירה ממסלול הטיסה, הגשושית "החטיאה" את הירח ב־5955 ק"מ, והמשיכה במסעה אל החלל, עד שנלכדה בידי כוח המשיכה של השמש. לונה 1 נכנסה למסלול אליפטי סביב השמש . כל הקפה של השמש נמשכה 477 ימים. החללית שידרה את הנתונים, עד שהגיעה למרחק של 600,000 ק"מ מכדור הארץ.

## ראו גם
* תוכנית לונה

## קישורים חיצוניים

קטגוריה:גשושיות סובייטיות
קטגוריה:תוכנית לונה
קטגוריה:1959 בברית המועצות
ארנולד הוברקן

**ארנולד הוברקן** (באנגלית: **Arnold Houbraken**; ) היה צייר וסופר הולנדי מדורדרכט, שנודע בעיקר כביוגרף של ציירי תור הזהב של הולנד.

## חייו
הוברקן נשלח תחילה ללמוד מיוהאנס דה האן, שלימוד אותו את מלאכת התחריט. לאחר שנתיים למד אמנות אצל וילם ואן דרינלבורץ', שהיה איתו במהלך שנת 1672. לאחר מכן למד 9 חודשים אצל ג'ייקובוס לבק ולבסוף, ארבע שנים אצל סמואל ואן הושטראטן. בשנת 1685 התחתן עם שרה ססבוט, וסביב 1709 עבר מדורדרכט לאמסטרדם. ארנולד הוברקן צייר ציורים, דיוקנאות ונופים מיתולוגיים ודתיים.

הוא ידוע בעיקר בזכות התיעוד ההיסטורי על האמנות של הציירים ההולנדים (1718–1721). כאשר נפטר בנו ג'יקובס, הוא עזר בהגהות האחרונות של כתב היד לפני הפרסום. תחילה פרסם מדריך לאמנים לנושאי ציור אפשריים. תלמידיו הרשומים היו מתיאיס בלן, יוהאן גרהאם ובנו ג'ייקוב.

## משפחה
ממוזער|250x250 פיקסלים|ארנולד הוברקן, האומן והדוגמנית, 1690
להוברקן היו עשרה ילדים. בנו ג'ייקובס הוברקן (1698–1780) היה חרט של דיוקנאות ואייר ספרים, כולל ספרים של אביו. בתו אנטונינה הוברקן הפכה גם היא לחרטה של מוציא לאור באמסטרדם, והיא ידועה בזכות איורים של נופים עירוניים ומבנים עם בעלי חיים ואנשים. גם בתו כריסטינה הוברקן הייתה אמנית.

## מורשת
ספריו של ארנולד הוברקן נמכרו במשך המאה ה-18. ג'יקוב קמפו וויירמן פרסם את גרסתו המעודכנת לספרו של הוברקן, בצורת סדרה שפורסמה גם כסט שלם בשנת 1769. תחריטיו של הוברקן על האמנים הם בחלק מהמקרים הדיוקנאות היחידים ששרדו את האנשים האלה.
ימין|ממוזער|275x275 פיקסלים|ארנולד הוברקן, אתנה מבקרת את אפולו
הראשון שביצע המשך ליצירתו של הוברקן היה יוהאן ואן גול בשנים 1750–51. אף על פי שהספרים הללו נמכרו היטב, במהלך המאה ה-19 ירד ערכם בעיני היסטוריוני האמנות, כאשר נמצאו שיש בהם אי דיוקים ואפילו דברי דיבה. נראה שהוברקן הקפיד מאוד לבדוק את מקורותיו וכיום מקבלים יותר את הפרשנות האישית שלו, בבחינתה המודרנית. צריך להתעלם משיפוטו בגלל בעיות איות שמות האמנים, ולדחות את האשמות שהוא לאומני כי כתב שכל האמנים הללו הם "הולנדיים". בתקופתו הגבולות הפוליטיים השונים בין הולנד, גרמניה ופלנדריה היו ארעיים ולא קבועים. צורת האיות בהולנד של שמות נקבעה על ידי צו נפוליאון בסוף המאה ה-18. למעט המקרים שבהם האמן נפטר צעיר למדי, או שהיצירות שלו אבדו במהלך מלחמות שונות, יש מעט מאוד אמנים שנכללו בספרו ההיסטורי, שלא תלויים במוזיאונים בינלאומיים כיום.

היסטוריון האמנות המודרני הראשון שפרסם עדכון ליצירתו היה אדריאן ואן דר וויליגן, בשנת 1866. מאז הוא נשאר מקור יקר ערך עבור היסטוריונים לאמנות.

ספרו הוא אחד מ־1000 היצירות החשובות ביותר בספרות ההולנדית מימי הביניים ועד ימינו.

## מקורות

* (1711) *Aen den heere Jakob Zeeus, den Wolf in 't schaepsvel ter drukpersse bestellende* In: De wolf in 't schaepsvel
* (1712) *Inhoud van 't Sieraad der Afbeelding* In: Des menschen begin, midden en einde
* (1718) *De groote schouburgh der Nederlantsche konstschilders en schilderessen* (*The Great Theatre of Dutch Painters*)


## קישורים חיצוניים

* 

## הערות שוליים

קטגוריה:ציירי תור הזהב של הולנד
קטגוריה:ילידי 1660
קטגוריה:נפטרים ב-1719
בריליאנס V5

**בריליאנס V5** (באנגלית: **Brilliance V5**) הוא קרוסאובר המוגדר קרוסאובר קומפקטי מתוצרת יצרנית הרכב הסינית **Brilliance Auto**  (שם רשמי: **HuaChen Group Auto Holding Co., Ltd**) אשר מיוצר משנת 2011 (שנת דגם 2012) בסין.

## "בריליאנס V5"
מאפיינים:
* 5 דלתות.
* 5 נוסעים.
* מנוע קדמי.
* מנוע בנזין.
* סוגי הנעות: הנעה קדמית 4x2, הנעה כפולה 4x4.
* 4 רמות גימור.
* אחריות יצרן בסין: 3 שנים / 60,000 ק"מ.
* צמיגים: 225/55/R17.
* קיבולת מכל דלק - 55 ליטר.
* נפח תא מטען: 430 / 1,254 ליטר.
* תאוצה בין 0–100 קמ"ש היא 11.9 שניות (מנוע 1.6 ליטר משודך לתיבת הילוכים ידנית).
* תאוצה בין 0–100 קמ"ש היא 13.9 שניות (מנוע 1.6 ליטר, משודך לתיבת הילוכים אוטומטית 6 מהירויות).
* תאוצה בין 0–100 קמ"ש היא 12.1 שניות (מנוע 1.5 ליטר, מגדש טורבו, משודך לתיבת הילוכים אוטומטית 6 מהירויות).
* מחיר היחידה נע בין 89,800–145,800 רנמינבי (נובמבר 2011, בסין).
* באפריל 2014 עבר הדגם מתיחת פנים.
* ממרץ 2014 מיוצאים דגמי "בריליאנס V5" לרוסיה.
* בשנת 2012 יוצרו 36,391 יחידות. בשנת 2013 יוצרו 47,936 יחידות. בשנת 2014 יוצרו 32,782 יחידות.

### דגמים
* "V5 1.6" - מיוצר מנובמבר 2011.
* "V5 1.5T" - מיוצר מאוגוסט 2017.

## תמונות

קובץ: Brilliance V5 facelift 001.jpg|"בריליאנס V5"
קובץ:Brilliance V5 facelift 002.jpg |"בריליאנס V5"
קובץ:Brilliance V5 in Punta del Este 2015 a.JPG |"בריליאנס V5", שנת 2015
קובץ:2013 Brilliance V5, rear 8.5.18.jpg |"בריליאנס V5", שנת 2013
קובץ:2012 Brilliance V5 1.5L, rear 8.12.18.jpg |"בריליאנס V5", שנת 2012
קובץ:Brilliance V5 in Punta del Este 2015 b.JPG |"בריליאנס V5", שנת 2015
קובץ:Brilliance V5 1.5T Sport 2014 (16107885306).jpg |"בריליאנס V5", דגם "1.5T Sport", שנת 2014


## ראו גם
* בריליאנס H330
* בריליאנס H530
* בריליאנס BC3
* בריליאנס V3
* בריליאנט V6
* בריליאנס V7

## קישורים חיצוניים

* 
* 
* 

## הערות שוליים

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2011
קטגוריה:כלי רכב המיוצרים בסין
V5
Shubh Mangal Zyada Saavdhan

**Shubh Mangal Zyada Saavdhan** (בעברית: **תהיה יותר זהיר לגבי נישואים**; בהינדית: **शुभ मंगल ज़्यादा सावधान**) הוא סרט קומדיה רומנטית בוליוודי-להט"בי, שיצא ב-2020. הסרט הוא ספין אוף לסרט Shubh Mangal Saavdhan . הסרט מספר על זוג חד-מיני גאה שמתקשה לשכנע את ההורים של אחד מבני הזוג במערכת היחסים שלהם.

הסרט צולם בואראנסי ב-16 בדצמבר 2019, ויצא בצורה מסחרית בהודו ב-21 בפברואר 2020.

## דמויות

## קישורים חיצוניים

* 

## הערות שוליים

קטגוריה:סרטים הודיים
קטגוריה:סרטי להט"ב משנות ה-2020
יחסי ברזיל–פקיסטן

[ממוזער|שגריר פקיסטן מגיש [כתב האמנה לנשיא ברזיל ז'איר בולסונרו, 2020]]
**יחסי ברזיל–פקיסטן** הם היחסים הדו-צדדיים בין ברזיל לבין פקיסטן.

## שיתוף פעולה ביטחוני
בשנת 2009, ברזיל אישרה מכירת 100 טילי MAR-1, טילים נגד-קרינה לפקיסטן למרות לחץ הודי על ברזיל לא לעשות את זה.

שר ההגנה של ברזיל, נלסון ז'ובים הגדיר את הטילים האלו כ"דרכים יעילות מאוד כדי לפקח על אזורים שבהם טסים מטוסי קרב", ואמר כי העסקה עם פקיסטן שווה 85 מיליון אירו (167.6 מיליון דולר).
הוא התייחס אל מחאות ההודים בביטול ואמר: "ברזיל מנהלת משא ומתן עם ממשלת פקיסטן, לא עם טרוריסטים. לבטל את העסקה יהיה לייחס את פעילויות הטרור לממשלה הפקיסטנית."

## יחסים כלכליים
הסכם הסחר הדו-צדדי בין פקיסטן לברזיל פועל מאז 1982. ברזיל מעוניינת לשפר את נפח הסחר עם פקיסטן. נכון לשנת 2020 לשכת המסחר פקיסטן–ברזיל הוקמה בברזיל ונשיאה הנוכחי הוא מונאור איקבל.

ברזיל תומכת בפיתוח ענף החקלאות של פקיסטן. ברזיל שהיא בעלת טכנולוגיות חקלאות מתקדמות עוזרת לפקיסטן לפתח את תחום החקלאות שלה.

## חינוך וספורט
סטודנטים פקיסטנים המסיימים את המכללה שלהם יכולים להגיש בקשה להזדמנות ללימודים באוניברסיטה בברזיל, עם עלויות שכר לימוד המכוסות על ידי ממשלת ברזיל, באמצעות התוכנית לחילופי סטודנטים (PEC-G). תוכנית זו קיימת מאז 2012.

ברזיל היא אחת הקבוצות המובילות בכדורגל בעולם. כדורגל ברזוקה מתוצרת פקיסטן שימש בגביע העולם בכדורגל 2014. אוהדי הכדורגל הפקיסטנים המושבעים תמכו בקבוצת הכדורגל הברזילאית בגביע העולם 2014.

## נציגויות דיפלומטיות
ברזיל מחזיקה בפקיסטן שגרירות באסלאמאבאד ו-3 קונסוליות בקראצ'י, לאהור ופשאוור, ואילו פקיסטן מחזיקה בברזיל שגרירות בברזיליה ו-2 קונסוליות בריו דה ז'ניירו וסאו פאולו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אגף האסטרטגיה והמעגל השלישי

**אגף האסטרטגיה והמעגל השלישי** (בראשי תיבות: **אַגְאָ"ס**) היה אגף במטה הכללי של צה"ל, שהוקם בשנת 2020 במסגרת תוכנית "תנופה", התוכנית הרב-שנתית שהוביל הרמטכ"ל אביב כוכבי במטרה לרכז את פעילות צה"ל אל מול מדינות שאינן שכנות של ישראל.

האגף עוסק בתכנון ובתכלול של האסטרטגיה הצבאית ובריכוז הפעולות לעיצוב המערכה ולתכנונה אל מול הזירה האיראנית ("פיקוד איראן"). עם תחילת פעילותו הוכפפו לאגף החטיבה האסטרטגית וחטיבת תבל, שהיו כפופות עד אז לאגף התכנון. לראש האגף הראשון מונה האלוף טל קלמן, ששימש קודם לכן ראש החטיבה האסטרטגית וכראש מטה חיל האוויר.

ב-14 ביוני 2020 פורסם כי הרמטכ"ל כוכבי החליט לשנות את השם מ"אגף האסטרטגיה ואיראן" ל**אגף האסטרטגיה והמעגל השלישי**. שינוי שם האגף נבע מהכוונה שהאגף יעסוק לא רק באיראן אלא בזירת המעגל השלישי כולה.

במרץ 2025, שעות אחרי שנכנס לתפקיד, החליט הרמטכ"ל אייל זמיר על פירוק האגף והעברת מרכיביו לאגפים אחרים במטכ"ל. ב-31 במרץ 2025 האגף נסגר ומרכיביו הועברו לאגף התכנון.

## מבנה האגף
### החטיבה האסטרטגית

החטיבה האסטרטגית אחראית לריכוז עבודת המטה בקומה האסטרטגית, הכנת מסמכי עמדה לגיבוש תפיסת הביטחון של צה"ל, וכן על הסדרת היחסים בין הדרג הצבאי לדרג המדיני.

### חטיבת תבל – החטיבה לשיתופי פעולה בינ"ל

חטיבת תבל אחראית לשיתופי הפעולה של צה"ל עם כוחות זרים, כוחות שמירת שלום וארגונים בין-לאומיים.

### מטה איראן
מטה איראן אחראי לריכוז ולתיאום של כלל המאמצים הצבאיים במערכה הלאומית המתנהלת מול האיומים מאיראן. המטה הוקם ב-8 בנובמבר 2020 כחלק מתר"ש תנופה שהגה הרמטכ"ל אביב כוכבי. מפקד המטה הראשון היה אל"ם ט', שפיקד קודם לכן על טייסת F-35.

## מפקדי האגף

## קישורים חיצוניים
* 
* 
* 

## הערות שוליים

האסטרטגיה והמעגל השלישי
קטגוריה:סכסוך איראן–ישראל
2007 WD5

ממוזער|321x321 פיקסלים
**2007 WD<sub>5</sub>** הוא אסטרואיד אפולו בקוטר של 50 מטר הוא אסטרואיד חוצה מאדים, שנצפה לראשונה ב־20 בנובמבר 2007 על ידי אנדראה בואטיני מסקר השמיים של קטלינה. תצפיות מוקדמות על WD5 2007 גרמו להתרגשות בקרב הקהילה המדעית, כאשר ההערכה הייתה כי יש סיכוי של 1 ל-25 להתנגש במאדים ב־30 בינואר 2008. עם זאת, עד 9 בינואר 2008, תצפיות נוספות אפשרו את תוכנית האובייקטים הקרובים לכדור הארץ של נאס"א (NEOP) להפחתת אזור אי הוודאות וכתוצאה מכך יש סיכוי להשפעה של 1 ל-10,000. 2007 WD5 ככל הנראה עבר את מאדים במרחק של 6.5 רדיוס מאדים. בשל המרחק הקטן יחסית הזה ורמת הוודאות של התצפיות הקודמות, השפעות הכבידה של מאדים על מסלולו אינן ידועות, ולדברי סטיבן צ'סלי מתוכנית אובייקט הקרקע-אדמה של נאס"א, תוכנית אובייקט קרוב לכדור הארץ, 2007 WD5 נחשבת כיום 'אבודה' (ראו אסטרואידים אבודים).

## גילוי
האסטרואיד התגלה ב־20 בנובמבר 2007 על ידי אנדראה בואטיני מסקר סקיי סקלינה במימון נאס"א בהר למון, ליד טוסון, אריזונה, ארצות הברית, באמצעות טלסקופ בגובה מטר וחצי. הוא התגלה בקבוצת הכוכבים מזל שור בעוצמה לכאורה של +20. זה יותר מ-400,000 יותר קלוש מכפי שרוב האנשים יכולים לראות בעין בלתי מזוינת בלילה חשוך רחוק מאורות העיר. הוא התגלה תשע עשרה יום לאחר שעבר ליד כדור הארץ. עד שהגיע למאדים היה גודל ניכר של כ-26 + ולכן נראה יותר פי מאה יותר מאשר בזמן הגילוי.

## מפגש מאדים: סיכוי להשפעה
### ציר זמן של תצפיות ואירועים
* 1 בנובמבר 2007: תשע-עשרה יום לפני התגליתו, אסטרואיד קטן זה עבר בטווח של 7.5 מיליון ק"מ (5 מיליון מיילים או 0.0476 AU) מכדור הארץ.
* 20 בנובמבר 2007: האסטרואיד התגלה לראשונה על ידי אנדראה בואטיני מסקר השמיים של קטלינה.

## קישורים חיצוניים

קטגוריה:אסטרואידים
שונרא

**שונרא** הייתה להקת רוק אלטרנטיבי ורוק ישראלי שפעלה בסוף שנות השמונים בישראל בהנהגתו של המוזיקאי דן תורן. הלהקה הוציאה רק אלבום אחד, "נופל על ארבע", שהיה לאלבום זהב, ובו הלהיט "לבן על לבן", שיצא כסינגל שנה לפני יציאת אלבום הבכורה, תחת חברת התקליטים "נענע דיסק". בלהקה היו חברים דן תורן (שירה וגיטרה), אורי בינשטוק (גיטרה), הדס רוזנקרנץ (גיטרה בס) ויובל שפריר (תופים).

## היסטוריה
בשנת 1988, לאחר צאת אלבום הבכורה שלו, "לו-חמה בשטח בנוי", הקים תורן להקת ליווי בשם "התרנים" שתנגן איתו בהופעות הסולו שלו. עם הזמן החלו להתחבר ולנגן יחד ללא קשר להופעות ולבסוף החליטו להפוך ללהקה אחת, שבהמשך שינתה את שמה לשם הידוע שלה, "שונרא" (שנלקח על פי חברי הלהקה מהגדה של פסח). הלהקה החלה לבצע שירים שכתב והלחין תורן בעבר ושירים חדשים, ובמקביל פנו למספר חברות תקליטים כדי להוציא אלבום חדש. לבסוף הסכימה חברת "נענע דיסק", שנוהלה על ידי ניצן זעירא, להקליט את האלבום. בשנים 1988–1989 הקליטה הלהקה באולפני "נענע דיסק" וב-1989 הוציאה את אלבומה היחיד, "נופל על ארבע", שכלל גרסאות מחודשות לשירים "לבן על לבן" ו"סין" מאלבום הסולו של תורן, וכן שירים חדשים שכתב והלחין תורן, שמהם התפרסם בעיקר השיר "ידיעות מניקרגואה". לאחר יציאת האלבום החליטו חברי הלהקה להפסיק את פעילותה.

## קישורים חיצוניים

* 
* 
* 

קטגוריה:להקות רוק ישראליות
קטגוריה:דן תורן
מה עבר עליי

"**מה עבר עליי**" הוא סינגל שהוקלט על ידי הזמר הישראלי עדן חסון. השיר יצא לאור ב-10 בדצמבר 2019 כסינגל מתוך אלבום 2, על ידי חברת התקליטים Mobile1 Music.

## רקע וכתיבה
השיר נכתב והולחן על ידי נתן גושן ואבי אוחיון, בשונה משאר שיריו של חסון אשר נכתבו והולחנו על ידו, והופק על ידי חסון ויעקב למאי. השיר הוא בסגנון הים-תיכוני.

לפני יציאתו, העלה כותב השיר נתן גושן לעמוד האינסטגרם שלו קטע שלו שר חלק מתוך השיר.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו שלושה כוכבי זהב וחצי מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ המלא של השיר. העלה חסון לערוץ היוטיוב שלו ב-10 בדצמבר 2019 את האודיו הרשמי של השיר אשר מציג בתוכו את עטיפתו של הסינגל, ואף את מילותיו של השיר.

נכון לנובמבר 2025, לשיר יש למעלה מ-12 מיליון צפיות ביוטיוב.

## מיקומי שיא

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי נתן גושן
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי נתן גושן
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:סינגלים בהוצאת Mobile1 Music
את חסרה לי

"**את חסרה לי**" הוא סינגל שהוקלט על ידי הזמר הישראלי עדן חסון. השיר יצא לאור ב-25 בפברואר 2020, כסינגל מתוך אלבום 2, על ידי חברת התקליטים Mobile1 Music. שיר זה יצא כחלק מקידום מהופעתו של חסון בהיכל מנורה מבטחים, שעתידה להתקיים ב-27 במאי 2020.

## רקע וכתיבה
השיר נכתב והולחן על ידי עדן חסון, דולב רם ופן חזות והופק על ידי רם וחזות. השיר הוא בסגנון הפופ אשר משלב בתוכו גם את סגנון הים-תיכוני.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו שלושה כוכבי זהב מתוך חמישה.

## וידאו קליפ
טרם פורסם הווידאו קליפ המלא של השיר. העלה חסון לערוץ היוטיוב שלו את האודיו הרשמי של השיר אשר מציג בתוכו את מילותיו של השיר.

תוך ימים ספורים, צבר הקליפ למעלה ממיליון צפיות. נכון לנובמבר 2025, לשיר יש למעלה מ-26 מיליון צפיות ביוטיוב.

## מיקומי שיא

## הגרסה "את חסרה לי & אורות"
את חסרה לי & אורות הוא סינגל המבוצע על ידי הזמרים הישראלים אברהם טל ועדן חסון. השיר יצא לאור ב-2 באוקטובר 2022, כגרסת "מאשאפ" משלבת "את חסרה לי" של חסון ו"אורות" של טל כחלק מפרויקט מיוחד של פסטיבל התמר.

## הערות שוליים

קטגוריה:סינגלים מ-2022
קטגוריה:שירי עדן חסון
קטגוריה:שירי אברהם טל
קטגוריה:דואטים
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי עדן חסון
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהולחנו על ידי עדן חסון
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת שרית הפקות
קטגוריה:סינגלים בהוצאת Mobile1 Music
לובונטו

**לובונטו** (באנגלית: **Lubuntu**) היא הפצת לינוקס מנגזרותיה הרשמיות של אובונטו. ההפצה, שמשתמשת בסביבת שולחן העבודה LXQt (עד גרסה 18.10, השתמשה ההפצה ב־LXDE), נוצרה במטרה לספק גרסה קלילה של אובונטו למחשבים חלשים וישנים.

## היסטוריה
שולחן העבודה LXDE, שהיה זמין באובונטו החל מגרסה 8.10 (יצאה באוקטובר 2008) היה בתחילה זמין רק בתור חבילות הניתנות להתקנה על התקנת קיימת של אובונטו.
ממוזער|הלוגו הראשון של ההפצה
בפברואר 2009 הזמין מרק שאטלוורת' את הפרויקט המתהווה להצטרף לקהילת אובונטו בתור פרויקט עצמאי, במטרה להפוך אותו לנגזרת של אובונטו בשם "לובונטו", וכך קרה, כשאת המיזם ניהל מריו בֶּלִינְג. למיזם אף נוצרו לוגו משלו, וקמע הקרוי לני.

ב־31 באוגוסט של אותה שנה פורסמה לראשונה תמונת ISO של ההפצה, אך לא ניתן היה להתקין את ההפצה למחשב מהגרסה הראשונה (מדובר בגרסת המחשה בלבד, ללא התקנה), שכן גרסה זו הייתה "למטרות בדיקה" בלבד, ולהראות את סביבת שולחן העבודה ואיך לובונטו תיראה.

החל מגרסה 18.10, עברה ההפצה סופית לסביבת שולחן העבודה LXQt במקום LXDE, זאת לאחר שניסיונות להעביר את LXDE ל־GTK 3 (במקום GTK 2) נתקלו בבעיות.

בינואר 2019 הוקמה "מועצת לובונטו", גוף שהוקם במטרה לסדר את פעילות המיזם ולהבטיח את פעילותו לפרק זמן ארוך, יחד עם חוקה שנכתבה.

גרסה 20.10 של ההפצה עברה להתבסס על ממשק המשתמש הגרפי Wayland  במקום מערכת החלונות X.

## יישומים עיקריים
### בגרסאות בהן משתמשת ההפצה ב־LXQt
*מנהל קבצים: PCManFM-Qt.
*תוכנת טיפול בחבילות תוכנה: מרכז התוכנה Discover.
*דפדפן: פיירפוקס.
*נגן מדיה: VLC.
*תוכנות משרדיות: LibreOffice.
*תוכנת דואר אלקטרוני: Trojitá.
*תוכנת לקוח של ביטורנט: Transmission.
*מחשבון: KCalc.
*מציג מסמכים: qpdfview.
*עורך טקסט וקוד: FeatherPad.
*מציג תמונות: LXImage.
*תוכנת צריבה: K3b.
### בגרסאות בהן השתמשה ההפצה ב־LXDE
*מנהל חלונות: Openbox.
*מנהל קבצים: PCManFM.
*מנהל קבצים דחוסים: File-Roller.
*דפדפן: כרומיום.
*תוכנות טיפול בחבילות תוכנה: Synaptic ומרכז התוכנה של לובונטו (Lubuntu Software Center).
*נגן מדיה: Audacious לשמע וGnome-mplayer לוידאו.
*תוכנות משרדיות: Abiword, Gnumeric.
*תוכנת דואר אלקטרוני: Sylpheed.
*תוכנת לקוח של ביטורנט: Transmission.
*תוכנת מסרים מיידיים: Pidgin.
*מחשבון: Galculator.
*מציג מסמכים: Evince.
*עורך טקסט בסיסי: Leafpad.
*מציג תמונות: GPicView.
*תוכנת צריבה: Xfburn.

## דרישות מערכת
צוות ההפצה טוען כי באופן כללי, ההפצה תפעל על מחשבים שעברו פחות מעשר שנים מאז ייצורם.

באשר לדרישות מפורטות יותר, צוין כי המחשב צריך להכיל:
*RAM: דרושים 512 מ״ב לשם שימוש ביישומים בסיסיים על המחשב עצמו וגלישה בסיסית באינטרנט, 1 ג״ב כדי שניתן יהיה להשתמש בשירותי אינטרנט נוספים.
*מעבד: מעבד של אינטל או AMD עם 64 סיביות.

## קישורים חיצוניים

* 

* דף ההפצה באתר DistroWatch

## הערות שוליים

קטגוריה:הפצות של GNU/לינוקס
קטגוריה:אובונטו לינוקס
נסיכת הנילוס (סדרת טלוויזיה)

**נסיכת הנילוס** (בצרפתית: **Princesse du Nil**) היא סדרת הנפשה צרפתית, אשר הופקה על ידי Dargaud Média, France 2 ו-Victory Multimediafonds. הסדרה עוקבת אחר הרפתקאותיהם של נטב ומרמפא במאבק על שלום מצרים.

הסדרה הופקה בשנת 1998, ושודרה לראשונה בצרפת בערוץ France 2, החל מ-11 בספטמבר 1999 עד שנת 2000. בישראל הסדרה שודרה בדיבוב לעברית בשנת 2003 בערוץ הילדים, ולאחר מכן בשידורים חוזרים בערוץ לוגי. לסדרה הופקה עונה אחת הכוללת 26 פרקים באורך 22 דקות.

## תקציר העלילה
הסדרה מתרחשת בתקופת שלטונו של רעמסס השני, ועוקבת אחר נטב, נסיכת הנילוס המפורסמת ואחותה הצעירה של המלכה נפרתרי, אשר רוצה לשחרר את מדינתה, מצרים, מאויבים. יחד עם חברה, מרמפא, היא עוברת הרפתקאות רבות מול נבלים.

## דמויות
* **נטב** - אחותה של המלכה נפרתרי. לומדת רפואה.
* **מרמפא** - קצין חניך בקפ. חבר טוב של נטב.
* **[[נפרתרי]]** - אשת המלוכה, אחותה הגדולה של נטב.
* **[[רעמסס השני|רעמסס]]** - מלך מצרים.
* **רשף** - מנסה לבגוד במלוכה במהלך הסדרה, בעקבות השמדת משפחתו על ידי המצרים.
* **סת'נה** - יועצו הנאמן של פרעה.
* **קאבה** - מנהל קפ.

## מדבבים בעברית
הדיבוב העברי בוים על ידי אפי בן ישראל, והופק על ידי לימור אבקסיס.
* **[[דנה מרמור]]** - נטב
* **[[צביקה פורמן]]** - מרמפא
* **צילי ינקו** - נפרתרי
* **[[דן שצברג]]** - רעמסס / פרעה
* **[[רוברט הניג]]** - סת'נה
* **[[גלעד קלטר]]** - קאבה
* **[[עמי מנדלמן]]** - רשף
* **[[יורם יוספסברג]]** - אומבוס
* **[[שמחה ברבירו]]** - שגריר המלך חתוסיל
* **[[אפי בן ישראל]]** - דמויות שונות
* **[[יואב בר-לב]]** - דמויות שונות
* **[[יובל סגל (1980)|יובל סגל]]** - דמויות שונות

## קישורים חיצוניים

* 

קטגוריה:סדרות הנפשה צרפתיות
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
קטגוריה:סדרות טלוויזיה צרפתיות שעלו לשידור בשנות ה-1990
יחסי סלובניה–שווייץ

**יחסי סלובניה–שווייץ** הם היחסים הדיפלומטיים הרשמיים שבין **[[סלובניה|רפובליקת סלובניה]]** לבין **[[שווייץ|הקונפדרציה השווייצרית]]**.

## היסטוריה
היחסים הדיפלומטיים הרשמיים שבין שווייץ לסלובניה כוננו בשנת 1992. סלובניה פתחה שגרירות בברן, בירת שווייץ בחודש ינואר באותה השנה. מן הצד השני שווייץ פתחה את שגרירותה בליובליאנה ב-2001.

במהלך שלב ההתפתחות של סלובניה מחדש כאומה עצמאית בשנות התשעים של המאה העשרים, הייתה סלובניה מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של עשרות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של סלובניה.

## נציגויות דיפלומטיות
* שווייץ מיוצגת בסלובניה בדרג השגרירות באמצעות שגרירות רשמית שהיא מחזיקה בליובליאנה, בירת המדינה.
* סלובניה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. סלובניה מיוצגת בשווייץ גם בדרג הקונסולרי באמצעות שתי קונסוליות שהיא מחזיקה בערים סיון, וציריך.

## שווייצרים בסלובניה
על פי הלשכה השווייצרית המרכזית לסטטיסטיקה, בסוף שנת 2018 התגוררו בסלובניה ארבע מאות חמישים וארבעה אזרחים שווייצרים.

## קישורים חיצוניים
* Bilateral relations Switzerland–Slovenia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
ישראל הרן

**ישראל הרן** (1930 – 25 במרץ 2017) היה ראש אגף בשירות הביטחון הכללי.

## ביוגרפיה
הרן נולד בארץ ישראל וגדל בשכונת בורוכוב בגבעתיים. הוריו יעקב וחוה פיינברג עלו מרוסיה, אביו היה חבר אגודת השומרים, שימש השומר של שכונת בורוכוב ומפקד גוש דן בארגון ההגנה, ואמו הייתה מדריכה במגן דוד אדום.

הוא הצטרף להכשרת הנוער העובד בית השיטה ב-1947. שירת בפלמ"ח בפלוגה ג' של הגדוד הראשון בחטיבת יפתח. עם הגדוד השתתף בקרבות בגליל ובשפלה במהלך מלחמת העצמאות, בהם קרבות מלכיה ומבצע דני. לאחר שחרורו עבד כמורה לגאוגרפיה, של המזרח התיכון ולשון בבית הספר הריאלי בחיפה.

ב-1958 התגייס לשירות הביטחון הכללי. הוא עסק בחקירות בתחום המגזר הערבי, בסיכול ריגול, בסיכול טרור יהודי ובתחום האבטחה. הוא שימש ראש מחלקת הדרכה ולאחר מלחמת ששת הימים הקים את בית הספר ללימוד ערבית של השב"כ. בהמשך שירותו כיהן כראש אגף ונחשב לשלישי בהיררכיית הארגון. במהלך שירותו עסק בשימור מורשת הארגון, ולאחר פרישתו מונה להיסטוריון השב"כ. הוא עסק בהצלה ושיחזור מסמכי הבולשת הבריטית שהוחזקו בידי השב"כ.

הרן היה נשוי לאהובה ואב לשתי בנות.
אשתו אהובה נפטרה באפריל 2022 והשניים נקברו בבית העלמין של אגודת השומרים בקריית טבעון.

## קישורים חיצוניים
* ישראל הרן באתר הפלמ"ח
* 

קטגוריה:אנשי השב"כ
קטגוריה:אנשי היישוב ילידי הארץ
קטגוריה:לוחמי הפלמ"ח
קטגוריה:סגל בית הספר הריאלי
קטגוריה:אישים הקבורים בבית הקברות של אגודת השומרים
קטגוריה:ישראלים שנולדו ב-1930
קטגוריה:ישראלים שנפטרו ב-2017
כפיות (שיר)

"**כפיות**" הוא סינגל שהוקלט על ידי הזמר הישראלי עדן חסון. השיר יצא לאור ב-25 בפברואר 2020, כסינגל ה-8 מתוך אלבום הבכורה של חסון, שמישהו יעצור אותי, על ידי חברת התקליטים Mobile1 Music.

## רקע וכתיבה
השיר נכתב והולחן על ידי עדן חסון והופק על ידי חסון ויעקב למאי. השיר הוא בסגנון הפופ אשר משלב בתוכו גם את סגנון הים-תיכוני.

הסינגל עצמו סוקר על ידי יוסי חרסונסקי אשר נתן לשיר ביקורת מעורבת והעניק לו שני כוכבי זהב וחצי מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-3 מיליון השמעות.

## וידאו קליפ
הווידאו קליפ הנלווה לשיר הועלה לערוץ היוטיוב של חסון ב-12 במרץ 2019, בסמוך לצאת הסינגל.

נכון לנובמבר 2025, לשיר יש למעלה מ-29 מיליון צפיות ביוטיוב.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:סינגלים בהוצאת Mobile1 Music
בריליאנס V6

**בריליאנס V6** (בסינית: **中华V6**, באנגלית: **Brilliance V6**) הוא קרוסאובר מהודר מתוצרת יצרנית הרכב הסינית **Brilliance Auto**  (שם רשמי: **HuaChen Group Auto Holding Co., Ltd**), אשר מיוצר משנת 2017 (שנת דגם 2018) בסין.

## "בריליאנס V6"

* דגם "בריליאנס V6" הוצג לראשונה בתערוכת המכוניות הבינלאומית "Auto Guangzhou"  בעיר גואנגג'ואו בנובמבר 2017.
* 5 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית 4x2.
* אחריות יצרן בסין: 3 שנים / 60,000 ק"מ.
* נפח תא מטען אחורי: 455 ליטר.
* תאוצה בין 0–100 קמ"ש היא 10.2 שניות.
* מחיר היחידה נע בין 87,900–141,900 רנמינבי, נכון לסוף שנת 2017 בסין.
* דגם "בריליאנס V6" מיוצא למצרים.
* בשנת 2017 יוצרו 2,866 יחידות, בשנת 2018 יוצרו 14,611 יחידות.

## תמונות

קובץ:Brilliance V6 China 2018-04-04.jpg |"בריליאנס V6", שנת 2018
קובץ:Brilliance V6 03 China 2018-04-04.jpg |"בריליאנס V6"
קובץ:Brilliance V6 02 China 2018-04-04.jpg |"בריליאנס V6"
קובץ:Brilliance V6 001 China 2018-04-04.jpg |"בריליאנס V6"
קובץ:Brilliance V6 01.jpg |"בריליאנס V6"
קובץ:Brilliance V6 02.jpg |"בריליאנס V6"
קובץ:Brilliance V6 002 China 2018-04-04.jpg |"בריליאנס V6"


## ראו גם
* בריליאנס H330
* בריליאנס H530
* בריליאנס BC3
* בריליאנס V3
* בריליאנס V5
* בריליאנס V7

## קישורים חיצוניים

* 
* 
* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
V6
יחסי אינדונזיה–תאילנד

**יחסי אינדונזיה–תאילנד** הם היחסים דו-צדדיים שבין אינדונזיה לבין תאילנד. היחסים הרשמיים בין שתי המדינות נוסדו ב-7 במרץ 1950. לאינדונזיה שגרירות בבנגקוק וקונסוליה בסונחלה, ואילו לתאילנד שגרירות בג'קרטה.

לאחר ההפיכה הצבאית בתאילנד במאי 2014 קראה אינדונזיה כחלק מאיגוד מדינות דרום-מזרח אסיה (ASEAN) להשבת השלטון הדמוקרטי במדינה. אינדונזיה קראה לגורמים הצבאיים והאזרחיים לפעול יחדיו כדי להשיב את המצב במדינה לקדמותו.

## היסטוריה
תחילת היחסים ההיסטוריים שבין תאילנד העתיקה לבין אינדונזיה מתוארכת למאה ה-8 לספירה בתקופת ממלכת סריוויג'יה. חלק מדרום תאילנד ומחצי האי המלאי היו תחת השפעת הממלכה שמרכזה היה בסומטרה. ייתכן ובאותה עת היו מקדשים של ממלכת סריוויג'יה במחוז צ'יה שבדרום תאילנד. הנגרקרטגאמה מהמאה ה-14 מתוארך לתקופת מג'פהיט, ואוזכרו בו כמה מדינות שמוקמו בשטחי תאילנד של ימינו. תגלית של פסלוני ברונזה בטאלגה, כפר למרגלות הר באינדונזיה, מחזק את הטענה בדבר היחסים הקדומים הללו.

ממוזער|פסל הפיל שהביא עמו המלך ראמה החמישי, מול המוזיאון הלאומי בג'קרטה
בתקופת איי הודו המזרחיים ההולנדיים נמשכו יחסי הידידות בין המדינות. המלך ראמה החמישי (המלך צ'ולאלונקורן) ששלט בסיאם בין השנים 1868–1910 ביקר באי ג'אווה שלוש פעמים. באחד מביקוריו הביא עמו המלך פיל ברונזה שעומד כיום מול המוזיאון הלאומי בג'קרטה. במהלך הביקור התלהב המלך מההיסטוריה, האמנות והתרבות העתיקה של ג'אווה.

לאחר שאינדונזיה קיבלה עצמאות ב-1945, ולאחר המהפכה האינדונזית וההכרה הרשמית בריבונותה על ידי הולנד ב-1949 ייסדו שתי המדינות יחסים דיפלומטיים במרץ 1950. בשנת 1967 שתי המדינות, יחד עם הפיליפינים, מלזיה וסינגפור הפכו למייסדות איגוד מדינות דרום-מזרח אסיה במטרה להבטיח שלום ויציבות באזור. אינדונזיה ותאילנד נהנות מיחסי ידידות עד היום.

באפריל 2019 הודיע שר התיירות האינדונזי כי ימנה נציגות תיירות אינדונזית בתאילנד.

## סחר
בשנת 2018 עמד היקף הסחר בין המדינות על כ-19 מיליארד דולר. עיקר הסחורות שייצאה אינדונזיה לתאילנד בהיקף כולל של 8 מיליארד דולר הן מינרלים, כלי רכב ומכונות, ואילו עיקר הסחורות שייצאה תאילנד לאינדונזיה בהיקף כולל של כ-11 מיליארד דולר הן מכונות, כלי רכב וסוכר.

## קישורים חיצוניים

*Trading Economics ,Indonesia imports from Thailand
*Trading Economics ,Thailand imports from Indonesia

## הערות שוליים

קטגוריה:ערכים ללא קטגוריות פיזיות - יחסי חוץ